ബലാത്സംഗ കേസ് എല്.ജെ.പി എം.പി പ്രിന്സ് രാജിന് മുന്കൂര് ജാമ്യം ഡല്ഹി: ബലാത്സംഗ കേസില് ലോക ജന്ശക്തി പാര്ട്ടി എം.പിയായ പ്രിന്സ് രാജിന് മുന്കൂര് ജാമ്യം. ബലാത്സംഗ കേസില് അറസ്റ്റില്നിന്ന് സംരക്ഷണം ആവശ്യപ്പെട്ട് കോടതിയെ സമീപിച്ചിരുന്നു പ്രിന്സ്. ഒരു ലക്ഷം രൂപയുടെ ബോണ്ടിലും ഉറപ്പില്മേലുമാണ് ജാമ്യം.മയക്കുമരുന്ന് നല്കി ബോധം കെടുത്തിയതിനുശേഷം പീഡിപ്പിച്ചെന്നാണ് ലോക്ജനശ്കതി പാര്ട്ടി പ്രവര്ത്തകയായ യുവതിയുടെ പരാതി നല്കിയത്. ഇതിന്റെ ദൃശ്യങ്ങള് കാട്ടി തുടര്ച്ചയായി പീഡിച്ചിച്ചെന്നും പരാതിയില് പറയുന്നു. അതേസമയം അന്വേഷണത്തില് പൊലീസുമായി സഹകരിക്കണമെന്ന് കോടതി ജാമ്യവ്യവസ്ഥയില് ആവശ്യപ്പെട്ടു. കേസിലെ ഇരയായ പെണ്കുട്ടിയും സുഹൃത്തും ചേര്ന്ന് തന്നില്നിന്ന് ഭീഷണിപ്പെടുത്തി പണം തട്ടാനാണ് ശ്രമിച്ചതെന്നും ഇതേ തുടര്ന്നാണ് പരാതി നല്കിയതെന്നും പ്രിന്സ് രാജിന്റെ ജാമ്യാപേക്ഷയില് പറയുന്നു. സെപ്റ്റംബര് ഒമ്ബതിനാണ് കോടതിയുടെ നിര്ദേശ പ്രകാരം പ്രിന്സിനെതിരെ പൊലീസ് എഫ്.ഐ.ആര് രജിസ്റ്റര് ചെയ്തത്. പരാതി നല്കിയതിന് ശേഷം പൊലീസ് കേസെടുക്കാന് തയാറായിരുന്നില്ല. പിന്നീട് കോടതിയെ സമീപിച്ചതോടെ പൊലീസ് എഫ്.ഐ.ആര് രജിസ്റ്റര് ചെയ്യാന് നിര്ബന്ധിതരാകുകയായിരുന്നു.The post ബലാത്സംഗ കേസ് എല്.ജെ.പി എം.പി പ്രിന്സ് രാജിന് മുന്കൂര് ജാമ്യം first appeared on MalayalamExpressOnline.